Document ID: 32011R0011
Publication Date: 2011-01-07

Title and Content:
UREDBA KOMISIJE (EU) št. 11/2011
z dne 7. januarja 2011
o spremembi nekaterih uredb o uvrstitvi blaga v kombinirano nomenklaturo
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1) ter zlasti člena 9(1)(a) Uredbe,
ob upoštevanju naslednjega:
(1)
Hrustanec morskega psa v prahu v želatinastih kapsulah, ki se uporablja kot prehranski dodatek, je bil v skladu z Uredbo Komisije (ES) št. 1858/98 z dne 27. avgusta 1998 o uvrstitvi določenega blaga v kombinirano nomenklaturo (2) uvrščen pod tarifno številko 0305. Pripravljeno olje (ki vsebuje svetlinovo olje, mlečno maščobo in vitamin E) v želatinastih kapsulah, ki se uporablja kot prehranski dodatek, je bilo v skladu z Uredbo Komisije (EGS) št. 3513/92 z dne 3. decembra 1992 o uvrstitvi določenega blaga v kombinirano nomenklaturo (3) uvrščeno pod tarifno številko 1517.
(2)
V združenih zadevah od C-410/08 do C-412/08 Swiss Caps AG v Hauptzollamt Singen (4) je Sodišče Evropske unije presodilo, da je proizvode v kapsulah, namenjene uporabi kot prehranski dodatek, treba uvrstiti pod tarifno številko 2106 kot živila, ki niso navedena ali zajeta na drugem mestu.
(3)
Zato je primerno prilagoditi Uredbo (ES) št. 1858/98 in Uredbo (EGS) št. 3513/92, da bi se izognili različnim tarifnim uvrstitvam in zagotovili enotno uporabo kombinirane nomenklature v Evropski uniji.
(4)
Uredbo (ES) št. 1858/98 in Uredbo (EGS) št. 3513/92 je zato treba ustrezno spremeniti.
(5)
Poleg že navedenih popravkov je treba spremeniti Uredbo Komisije (ES) št. 1179/2009 z dne 26. novembra 2009 o spremembi ali razveljavitvi nekaterih uredb o razvrstitvi blaga v kombinirani nomenklaturi (5). V tabelah iz prilog I, II in III k navedeni uredbi so naštete uredbe, ki se spreminjajo (in sicer v obliki spremembe oznake KN, črtanja točk uredbe ali razveljavitve uredbe). Točka (1) v tabeli iz navedene priloge I in točka (3) v tabeli iz navedene priloge III se nanašata na Uredbo Komisije (EGS) št. 484/79 z dne 13. marca 1979 (6); podobno se točka (79) v tabeli iz navedene priloge I in točka (31) v tabeli iz navedene priloge II nanašata na točko 3 v tabeli iz Priloge k Uredbi Komisije (ES) št. 2696/95 z dne 21. novembra 1995 (7).
(6)
Da bi izboljšali sedanje stanje, je treba spremeniti Prilogo I k Uredbi Komisije (ES) št. 1179/2009, tako da se črtata točki (1) in (79).
(7)
Ukrepi iz te uredbe so v skladu z mnenjem Odbora za carinski zakonik -
SPREJELA NASLEDNJO UREDBO:
Člen 1
Točka (2) v tabeli iz Priloge k Uredbi (ES) št. 1858/98 se črta.
Člen 2
Točka (1) v tabeli iz Priloge k Uredbi (EGS) št. 3513/92 se črta.
Člen 3
Točki (1) in (79) v tabeli iz Priloge I k Uredbi Komisije (ES) št. 1179/2009 se črtata.
Člen 4
Ta uredba začne veljati dvajseti dan po objavi v Uradnem listu Evropske unije.
Ta uredba je zavezujoča v celoti in se neposredno uporablja v vseh državah članicah.
V Bruslju, 7. januarja 2011

Classification:
Level 1 Topics: 100147
100144
100146
Level 2 Topics: 100192
100175
100190
Level 3 Topics: 5258
4380
4256
All Topics: 2066
2069
4022
5751